Suomi (lingua)

Suomi es la lingua parlada par la majoria de la popla en Suomi, e par persones desendeda de suomis estra Suomi. Lo es un de la du linguas ofisial de Suomi e un lingua ofisial minor en Sveria. En Sveria, e suomi normal e meänkieli, un dialeto de suomi, es parlada. La lingua kven, un dialeto de suomi, es parlada en Noria norde.

Suomi es parlada par sirca sinco milion persones, la plu de ci abita en Suomi. On ave ance minorias en Sveria, Noria, Rusia, Esti, Brasil, Canada, e la SUA. Sirca 90% de la popla de Suomi parla suomi como sua lingua prima. La resta, sirca 5.5% parla svensce, sami, o otra linguas.

Suomi es un lingua ofisial de Suomi e de la Uni European.

Evolui

Suomi es un membro de la familia de linguas finica (en la familia plu grande de linguas uralica) e es un lingua entre la fusante e la aglutinante. Lo altera e infleta nomes, ajetivos, pronomes, numeros, e verbos per indica sua roles en la frase. Lo mostra sua parteni con otra linguas finica en multe aspetas, incluinte estas:

 sufisas de caso como la jenitiva '-n, la partitiva -(t)a / -(t)ä (de la uralica *-ta), la esesiva -na / -nä;
 marcas de la plural -t e -i-;
 sufisas de posese como -ni per la person prima singular (de uralica *-mi) e la person du singular -si (de uralica *-ti);
 un cuantia de sufisas derivada;
 multe parolas fundal con corespondes coerente de sonas con otra linguas uralica.

La teoria plu comun per la orijin de suomi e otra linguas finica es ce los veni de la foresta boreal sirca la Montes Ural e/o la curva de la Volga media.

La popla suomi es plu simil a sua visinas cual parla linguas indo-european ca la parlores de sua visinas cual parla sami. Un teoria sujesta ce la popla nativa cual parla un lingua finica ia asorbe un popla de parlores de indo-european cual ia migra a norde e cual adota la lingua finica.

La linguas finica ia evolui de la proto-finica pos cuando la sami ia separa de lo sirca 1500 - 1000 ace. teorias dise comun ce tre o plu dialetos ia evolui en la milenio prima. Ante la eda media, suomi ia es un lingua de parla, ma no de scrive. An pos la eda media, comersia nonlocal ia es conduida en deutx norde media, la lingua de governa ia es sveria, e avenis relijiosa ia es en latina. Suomi ia es sola usada en la vive local de la popla comun.

La esemplo prima conoseda de suomi es de esta eda e ia es trovada en un jornal de viaja de sirca 1450:
Mÿnna tachton gernast spuho somen gelen Emÿna daÿda
Suomi moderna: Minä tahdon kernaasti puhua suomen kieltä, [mutta] en minä taida
Elefen: Me desira parla suomi, ma me no es capas
Seguente la jornal, un bispo suomi ia es la fonte de esta sita, e lo ave alga eras cual indica un parlor nova. Alora, la prestas ia es, per la plu parte, parlores de svensce.

Varias de suomi

La dialetos de suomi es divideda a du grupos, la ueste e la este. La dialetos es cuasi tota comprendable con lunlotra, e es distinguida par cambias minor de vocales, diftongos, e ritmo. Per la plu parte, la dialetos opera con la mesma fonolojia, gramatica, e vocabulo. On ave sola un poca de esemplos de sonas o construis gramatical cual es trovada en un dialeto e no en suomi normal. Du esemplos es la fricante dental vosida en la dialeto de Rauma, e la caso esesiva en la dialetos este.

Image:FinnishDialects.png

On ave du varias de suomi usada tra la tota pais. La un es la lingua normal (yleiskieli), e la otra es la lingua parlada o comun (puhekieli). La lingua normal es usada en situas formal como parlas political e difusas de novas e es enseniada en la scolas. La lingua normal en sua forma scriveda, la lingua scriveda (kirjakieli) es usada en cuasi tota testos scriveda. La lingua parlada es la varia usada en televide e radio popular e a locas de labora.

Fonolojia

Cualias distinguinte de suomi (ance trovada en otra linguas uralica) inclui armonia de vocales e un morfolojia aglutinante. La asentua es sempre a la silaba prima, ma no es multe forte. On ave oto vocales cual pote es corta o longa, indicada par dupli la letera. La colie de consonantes es alga peti e vose no es distinguinte. Consonantes, como vocales, pote es corta o longa, ance indicada par dupli la letera.

 Frontal DorsalNonrondaRondaNonrondaRonda Cluida i [i] y [y] u [u] Media e [e] ö [ø] o [o] Abrida ä {[æ] a [ɑ]

 Labial Dental Alveolal PosalveolalPalatal Velal Glotal Nasal m [m] n [n] [ŋ] Plosive p [p] t [t] k [k] [ʔ] Fricante s [s] h [h] Prosiminte v [ʋ] l [l] j [j] Vibrante r [r]

Armonia de vocales es un regula en suomi par cual la vocal prima de un parola determina si la otra vocales en la parola (incluinte sufisas) debe es frontal (i, e, ä, y, ö) o dorsal (a, o, u). Un otra regula morfofonetica es ce, si la consonante final es p, t, o k, lo es duplida per un o la otra de la radis nominativa o la radis oblica.

Gramatica

Pronomes

Pronomes personal

La pronomes personal es sola usada per umanas. Estas esemplos es en la caso nominativa:

 Pronomes personal Suomi  Elefen Singularminä  mesinä  tuhän  el Pluralme  noste  voshe  los Cortes Te  tu

Car la verbos conteni inflexas per person e numero, la pronomes usada per la sujeto no es nesesada, e la person prima e du es plu comun ometeda en suomi formal, estra per asentua. En suomi comun, tota pronomes es plu comun usada. Per la person tre, la pronom es nesesada en ambos suomi formal e suomi comun.

En suomi comun, la pronomes se e ne es comun usada per person tre, singular e plural. Simil, mä e sä es usada per minä e sinä

Pronomes de mostra

Pronomes de mostra es usada per cosas nonumana, estra ce se e ne es usada en suomi comun.

 Pronomes de mostra Suomi  Elefen Singulartämä  estatuo  acelse  lo, acel Pluralnämä  estasnuo  acelesne  los, aceles

Pronomes de demanda

 Pronomes de demanda Suomi  Elefenkuka  cimikä  cualken  ci (parola antica o dialetal)kumpi  cual (de du)kumpainen  cual (de du) (parola antica o dialetal)

Pronomes de relata

 Pronomes de relata Pronom  Esemplo  Elefen joka (refere a la parola a ante) hän on ainoa, jonka muistan el es la sola person ci (me) recorda mikä (refere a la proposa o frase a ante o a un pronom o superlativa cual refere a un cosa) se on ainoa asia, minkä muistan lo es la sola cosa cual (me) recorda

Pronomes mutual

 Pronomes mutual Pronom  Esemplo  Elefen toinen he rakastavat toisiaan  los ama lunlotra he rakastavat toinen toistaan  los ama lunlotra

Pronomes refletante

 Pronomes refletante Pronom  Sufisa  Esemplo  Elefen itse plu la sufisa de posese corespondente keitin itselleni teetä (me) fa alga te per me mesma

Pronomes nondefininte

Un grupo grande de pronomes es la pronomes nondefininte. Suomi no ave pronomes negativa; en loca, la pronom positiva es negada con la verbo de nega ei. Duple negas no es permeteda.

 Pronomes nondefininte Suomi  Elefen joka (noninfletada)  cada jokainen  cada cosa, cadun joku  alga cosa, algun jompikumpi  la un o la otra jokin  (animal, cosa) kukin  cadun kumpainenkin  ambos (antica o dialetal) kumpikin  ambos mikin  cada cosa (dialetal) kenkään  cadun (antica o poesial) kukaan (nom.), kene+..+kään (oblica)  cadun →  ei kukaan  nun kumpikaan  la un o la otra →  ei kumpikaan  no la un o la otra, nun mikään  cualce cosa -> ei mikään = no cosa mones (nom.), monente- (oblica)  la pronom ordinal (represente prima, numero du, etc)

Nota ce cada pronom nesesa sufisas de caso. Elefen no ave un cosa egal a mones. La plu prosima ta es "la loca en un ordina".

Alga ajetivos nondefininte es comun videda como pronomes:

 Ajetivos nondefininte Suomi  Elefen ainoa  la sola eräs  alga cosa o algun spesifada harva  poca itse (nonmutual)  la mesma kaikki  tota molemmat  ambos moni  multe muu  otra muutama  alga, un poca sama  la mesma toinen (nonmutual, nonumeral)  un otra

Nomes

La lingua suomi no distingui entra mas e fem o otra distinguis de seso, an en la pronomes personal. Per esemplo, hän es mas o fem, dependente a lo cual on refere.

Casos

Suomi ave 15 casos de nomes: cuatro casos gramatical, ses casos de loca, du casos de rol (o tre, en alga dialetos este), e tre casos de asosia. Nota ce un parola en un caso de loca altera un verbo, no un nom.

 Casos suomi Caso  Sufisa  Preposada en elefen  Esemplo  Tradui a elefen Casos gramatical Nominativa (Sujeto)  -  -  talo  casa Jenetiva (Caso de posese) -n  de  talon  de un/la casa Acusativa (Ojeto)  -, -t, -n  -  talo / talon  casa Partitiva  -(t)a  -  taloa  casa (como un ojeto) Casos de loca (interna) Inesiva  -ssa  en  talossa  en un/la casa Elativa  -sta  de (en)  talosta  de un/la casa Ilativa  -an, -en, etc  a (en)  taloon  a en un/la casa Casos de loca (esterna) Adesiva  -lla  a, sur  talolla  a un/la casa Ablativa  -lta  de  talolta  de un/la casa Alativa  -lle  a  talolle  a un/la casa Casos de rol Esiva  -na  como  talona  como un/la casa Esesiva  -nta  de es  talonta  de es un/la casa Translativa  -ksi  a la rol de  taloksi  a es un/la casa Casos de asosia Instrutiva  -n  con la aida de  taloin  con la aida de un/la casa Abesiva  -tta  sin  talotta  sin un/la casa Comitativa  -ne-  con  taloineen   con la casa/casas

Nota ce un nom en la comitativa es sempre seguente par un sufisa de posese, ma un ajetivo no es tal: Mies ylellisine taloineen, "un om con sua casa/casas lusosa". Ance sola la acusativa de pronomes difere de la nominativa o jenetiva: minut, la forma acusativa de minä, "me"

Plurales

Suomi ave tre plurales:

La plural nominativa es la plural definida. La sufisa es -t e lo pote aveni sola en la loca final de la parola, pd, lo es cadeda cuando un sufisa de posese aveni ance.

 Plural nominativa Suomi  Elefen koirat olivat huoneessa  la canes ia es en la sala huoneet olivat suuria  la salas ia es grande

Pos numeros plu ca un en la nominativa singular, la nom reseta la partitiva singular. Estra esta, la nom e la numero acorda la un con la otra en numero e caso.

 Seguente numeros Suomi  Elefen huoneessa oli kaksi koiraa   on ia ave tre canes en la sala talossa oli kolme huonetta   la casa ia ave tre salas ostin tietokoneen tuhannella eurolla   me ia compra un computador per mil euros tarvitsen kahdet kengät   me nesesa du duples de sapatos

La plural infletada usa la radis de la plural partitiva con la mesma finis como la nomes singular. La sufisa es -i-, e vocales longa es supresada; lo pote aveni sola ante un otra sufisa.

 Plural infletada Suomi  Elefen huone →huoneita  alga salas → huoneissa  en salas

Casos de pronomes

La pronomes personal es infletada en la mesma modo como nomes, e pote es trovada en la plu de la mesma casos como nomes. Per esemplo:

 Infleta de pronomes Suomi  Caso  Esemplo  Elefen minä  nominativa   me vade a la site minun  jenitiva  tämä talo on minun    esta casa es de me tämä on minun taloni    esta es me casa minut  acusativa  hän tuntee minut  el conose me minua  partitiva   hän rakastaa minua   el ama me minussa  inesiva  tämä herättää minussa vihaa   esta velia la coleria en me minusta  elativa   hän puhui minusta   el ia parla de/sur me (ance usada per "en me opine") minuun  ilativa   hän uskoi minuun   el fide en me minulla  adesiva  minulla on rahaa   meave alga mone minulta  ablativa  'hän otti minulta rahaa    el prende alga mone de me minulle  alativa  anna minulle rahaa   dona alga mone a me sinuna  esiva  sinuna en tekisi sitä  si me ia es tu, me no ta fa lo (leteral "como tu...") minuksi  translativa  häntä luullaan usein minuksi   el es comun malpersepida per me

Ajetivos

Ajetivos en suomi es infletada en la mesma modo esata como nomes, e un ajetivo debe acorda en numero e caso con la nom lo altera. Per esemplo, asi es alga ajetivos

 Suomi  Elefen iso  grande pieni  peti punainen  roja

E asi es alga esemplos de ajetivos infletada per acorda con se nomes:

 Suomi  Elefen iso-n talo-n edessä  ante la casa grande kaksi pien-tä talo-a  du casas peti punaise-ssa talo-ssa  en la casa roja

Nota ance ce la ajetivos ave la mesma tipos de cambias de radis como la nomes.

Compara de ajetivos

La compara de un ajetivo es formida par ajunta -mpi a la radis. Per esemplo:

 Suomi  Elefen  Suomi  Elefen iso  grande  iso-mpi  plu grande pieni  peti  piene-mpi  plu peti punainen  roja  punaise-mpi  plu roja

Car un ajetivo comparante es ancora un ajetivo, lo debe es infletada per acorda con se nom. Per crea un radis per la forma de compara, la -mpi perde se i final. Si la contesto silabal nesesa un consonante debil, la -mpi deveni -mm-. Alora -a- es ajuntada ante la sufisa de caso (o -i- en la plural). Per esemplo:

 Suomi  Elefen iso-mma-n talo-n edessä  ante la casa plu grande kaksi piene-mpä-ä talo-a  du casas plu peti punaise-mma-ssa talo-ssa  en la casa plu roja punaise-mmi-ssa taloi-ssa  en la casas plu grande

La superior de ajetivos

La forma superior de ajetivos es creada par ajunta -in a la radis. Per esemplo:

 Suomi  Elefen  Suomi  Elefen iso  grande   iso/in  la plu grande punainen  roja   punais-in  la plu roja pieni  peti  pien-in  la plu peti (no *pienein)

Como la forma de compara, la forma superior debe es infletada per acorda con se nom. La -in deveni o -imma- o -impa (plural -immi o -impi):

 Suomi  Elefen iso-imma-n talo-n edessä  ante la casa plu grande kaksi pien-in-tä talo-a  la du casas plu peti punais-imma-ssa talo-ssa  en la casa plu roja punais-immi-ssa taloi-ssa  en la casas plu roja

Averbos

Un modo comun per crea averbos es par ajunta la sufisa -sti a la radis de un ajetivo:

 Averbos Suomi  Elefen nopeasti  rapida kauniisti  bela hitaasti  lente helposti  fasil

Averbos altera verbos, no nomes, e donce los no infleta.

Compara de averbos

On formi la compara de un averbo con la sufisa -mmin:

 Compara Suomi  Elefen nopeasti, nopeammin  rapida, plu rapida kauniisti, kauniimmin  bela, plu bela hitaasti, hitaammin  lenta, plu lenta helposti, helpommin  fasil, plu fasil

La superior de averbos

La forma superior de la averbo ave la sufisa -immin:

 Superior Suomi  Elefen helposti, helpommin, helpoimmin  fasil, plu fasil, la plu fasil

Posposadas e preposadas

Posposadas es plu comun en suomi ca preposadas.

Posposada indica loca, tempo, causa, resulta, o relata. La nom es plu comun en la forma de posese:

 Posposadas Suomi  Elefen pöydän alla   su la table joulun jälkeen   pos Natal lasten tähden   per la enfantes jonkun puolesta   per of algun

Como con verbos, la pronom no pote es cadeda en la person tre, singular o plural:
Olin mukanasi - me ia es con tu
Olin hänen mukanaan - me ia es con el
Tulen mukaanne - me va vade con vos
Tulen heidän mukanaan" - me va vade con los

On ave alga preposadas importante en suomi. En formulas preposadal, la nom es sempre en la partitiva:

 Preposadas Suomi  Elefen ennen joulua  ante Natal ilman sinua  sin tu

Alga posposadas pote es ance usada como preposadas:
kylän keskellä → keskellä kylää (en la media de la vileta)

Verbos

Verbos en suomi es normal divideda entre sete grupos, dependente de la tipo de radis. Tota sete tipos ave la mesma finis, ma la radises ave alga diferes (no grande) cuando infletada

On ave poca verbos noncoerente en suomi. Sola olla (es) ave du formas noncoerente, la singular on e la plural ovat. Otra formas segue de la radis ole-/ol-, pe olet derivada de ole+t (tu es), olkoon, de ol-koon (lasa lo es), etc. Un poca de verbos, como nähdä (vide), tehdä (fa, fabrica), e juosta (core) ave mutas rara de consonantes no derivable de se infinitiva. En suomi como comun parlada, alga verbos comun (mennä, tulla, olla, panna) ave radises noncoerente (mee, tuu, oo, paa, en loca de mene, tule, ole, pane - vade, veni, es, pone en esta ordina).

Suomi no ave un verbo unica per posese (como "ave" en lfn). Posese es indicada en otra modos, per la plu parte par jenitivas e proposas de esisite. Per posesores animada, la caso adesiva es usada con olla, pe koiralla on häntä (la can ave un coda), leteral "sur la can es un coda". Esta es simil a la formas usada en eres e cimri, como "es un famia sur me".

Formas de tempo e aspeta

Verbos suomi ave formas per presente, nonperfeta, perfeta, e pluperfeta:
Presente (nonpasada): usada per presente e futur. Per la futur, un averbo de tempo ta es ajuntada per evita ambiguia. La presente es formida sola par la usa de la sufisas de person, pe, otan (me prende), de ottaa (prende).
Nonperfeta: vera la pasada, ma nomida la nonperfeta per razonas istorial. Lo es formida con la sufisa -i- con la sufisa de person, pe, otin (me ia prende).
Perfeta: coresponde a la perfeta de engles, ma pote indica ance un ata pasada con afetas en la presente. Lo usa la verbo olla (es) en la presente como un verbo aidante. Sufisas personal es ajuntada a la aidante, en cuando la verbo major usa la forma partisipial con -nut/-nyt. Per esemplo, olen ottanut (me ia prende ja), con ole- per la verbo aidante, -n per la sufisa personal (me), otta- per la verbo major, e -nut per marca la partisipio. Alga linguistes opine ce esta forma es derivada de la linguas germanica.
Pluperfeta: coresponde a la pasada perfeta de engles ("I had visited"). Lo usa la verbo olla en la pasada como un verbo aidante, pe, olin ottanut (me ia prende ja).

Voses

Suomi ave du voses per verbos: ativa e pasiva.

La pasiva en suomi es unipersonal, cual es per dise, lo apare sola en un forma, sin regarda ci fa la ata. On pote vide lo como un "person cuatro", car lo no inclui un modo de refere a un ajento spesifada. La usa de la vose pasiva no es tan comun en suomi ca in otra linguas, e la vose ativa es prefereda.

Per esemplo: talo maalataan (la casa va es pintada) no ave un modo simple per indica la person ci pinta (la casa va es pintada par Jim. On pote usa un parola toimesta (par la ata de), un imita de svensce, pd talo maalataan Jimin toimesta (la casa va es pintada par la ata de Jim), ma lo no es videda como un espresa normal. Par tradision, un proposa pasiva no ave tecnical un sujeto.

En suomi comun, la pasiva es usada en loca de la person un plural en la indicativa e la imperativa, pd, me mennään (nos vade) e mennään! (ta ce nos vade).

En frases de "person zero", indicada en lfn par la pronom "on", usa ance la pasiva:
Saunassa hikoilee - en la sauna, on sua
Jos tulee ajoissa, saa paremman paikan - Si tu ta ariva temprana, on ta prende un seja plu bon

La modo indicativa

La indicativa es la forma de la verbo usada per declaras o demandas. La conjuga es cuasi regulal. Per esemplo, per "puha" (parla):

 Sufisas verbal de person Person  Sufisa  Esemplo Singular1 minä  -n  puhun2 sinä  -t  puhut3 hän  -u  puhuu Plural4 me  -mme  puhumme5 te  -tte  puhutte6 he  -vat  puhuvat

Per forma la negativa, on usa en, et, ei, emme, ette, eivät, ante puhu.

Per la nonperfeta, on usa puhu + -i- + -n, -t, -u, etc.

Per la nonperfeta negativa, on usa en, et, ei, etc, ante puhu- + ...
1, 2, 3 -nut
4, 5 - neet
6 -ttu

Per la pluperfeta, on usa olin, olit oli, olimme, olitte, olivat, ante puhunut.

Per la pluperfeta negativa, on usa en, etc ante...
1, 2, 3 ollut
4, 5, 6 olleet
... ante puhunut.

La modo ipotesal

La ipotesal espresa la idea ce la ata o state indicada par la verbo es posible ma no serta. Lo es usada en suomi en frases dependente (pe, "me ta dise lo a tu si me ta recorda") e en demandas cortes (pe, "me ta gusta alga cafe"). En suomi, la modo ipotesal debe es usada en ambos proposas de la frase:
ymmärtäisin jos puhuisit hitaammin = me ta comprende si tu ta parla plu lente

En la morfolojia de suomi, la ipotesal ave isi entre la radis e la fini personal:

tiedän = me sabe, tietäisin = me ta sabe.
haluan = me desira, haluaisin = me ta desira

Formas ipotesal esiste per voses ativa e pasiva, e per tempos presente e perfeta.

La modo imperativa

La modo imperativa (modo de comanda) es usada per espresa comandas. Lo ave sola un tempo (la presente-futur), ma pote varia per alga otra casos:
 la person un, du, o tre
 la singular o plural
 la vose ativa o pasiva
 la positiva o negativa

La imperativa ativa per person du (pe "fa lo!" o "no fa lo!") es la tempo presente sin alga fini personal (pd, sutrae la -n de la person prima singular, etc)

 Suomi  Elefen tule!  veni! syö!  come! huomaa!  nota!

Per fa esta negativa, älä es ajuntada ante la forma positiva:

 Suomi  Elefen älä sano!  no dise! älä mene!  no vade! älä valehtele!  no menti!

Per la plural, ajunta -kaa o -kää a la radis:

 Suomi  Elefen tulkaa!  veni! juokaa!  bevi! mitatkaa!  mesura!

Per fa esta negativa, älkää es ajuntada ante la forma positiva, e la sufisa -ko o -kö es ajuntada a la verbo:

 Suomi  Elefen älkää sanoko!  no dise! älkää menkö!  no vade! älkää tarjotko!  no ofre!

Suomi no ave un espresa simil a "per favore". La egal es ce on usa o ole hyvä o olkaa hyvä ("es bon..."), ma lo es normal oblida. Cortesia es normal indicada par la tono de la vose, espresas de la fas, e la usa de verbos dependente e nomes partitiva. Per esemplo, voisitteko sinifia "tu ta pote...", pe voisitteko auttaa "ta ce tu pote aida me, per favore?"

Ance, otra espresas (no tan cortes) pote es ajuntada a imperativas: Menes sinifia la espeta, pd, la demanda no nesesa discute; menepä ave la -pa, cual indica insiste; e menehän ave la -hän cual indica sertia.

Imperativas pasiva:
 Suomi  Elefen tehtäköön   ta ce (alga cosa) es fada älköön tehtäkö   ta ce (alga cosa) no es fada olkoon tehty   ta ce (alga cosa) ia es fada ja älköön olko tehty   ta ce (alga cosa) no ia es fada ja

Imperativas en la person tre:
 Suomi  Elefen olkoon  permete ce el resta tehkööt  permete ce los fa älköön unohtako  no permete ce el oblida, ta ce el no oblida älkööt unohtako  no permete ce los oblida, ta ce los no oblida

Imperativa en la person un:
 Suomi  Elefen menkäämme  ta ce nos vade älkäämme tehkö  ta ce nos no fa, lo ta es plu bon si nos no fa

Esta sona antica, e un forma de la indicativa pasiva es comun usada en loca: mennään! = ta ce nos vade!

The optative mood is an archaic or poetic variant of the imperative mood that expresses hopes or wishes. It is not used in normal language.

La modo optativa es un varia antica o poesial de la modo imperativa cual espresa esperas o desiras:

 Suomi  Elefen ollos  o, si tu ia ta es!

La modo potential

La modo potential es usada per espresa ce la ata o state es posible ma no serta. Lo es cuasi rara en suomi moderna. La forma es normal fada par ajunta -ne entre la radis e la fini personal. Lo esiste per la voses ativa e pasiva, e per la tempo presente e perfeta:

 Suomi  Elefen lienen  cisa me es pessee  cisa el lava korjannee  cisa el repara surrevat  cisa los lamenta o va lamenta se pestäneen  probable lo va es lavada (par algun) lienette nähneet  cisa tu ia vide ei liene annettu  cisa lo no ia es donada (par algun)

La modo eventiva

La eventiva no es usada en suomi moderne, ma pote es trovada en la Kalevala. Lo es un combina de la potential e la dependente.

 Suomi  Elefen kävelleisin  Probable me ta pasea

Infinitivas

Verbos suomi ave cuatro infinitivas:

La infinitiva prima es usada en la disionarios suomi. Lo es marcada par la sufisa -a o -ä, a alga veses con alteras. Lo ave sola formas ativa.

 Suomi  Elefen sanoa  dise tietää  sabe lukea  leje tuoda   trae imuroida  suca (polvo) mennä   vade olla   es purra   morde pestä   lava mainita '   nota

La infinitiva du es usada per espresa aspetas de atas en relata a la tempo o la modo de la ata. Lo es formida par ajunta e en loca de a/ä. Acel es segueda par alga sufisas de caso.

 Suomi  Elefen Ativa Inesiva tehdessä  en fa sanoessa  en dise Ativa Inesiva con Sufisa de Posese lukiessaan  en cuando el (ia) leje sanoessasi  en cuando tu (ia) dise Pasiva Inesiva sanottaessa  en es diseda tehtäessä  en es fada luettaessa  en es lejeda Ativa Instrutiva tehden  par fa sanoen  par dise lukien  par leje hän tuli itkien huoneeseen  el veni en la sala en plora

La forma inesiva es videda plu en suomi scriveda. Suomi parlada espresa comun la mesma idea par usa du proposas juntada par kun (cuando). La instrutiva es an plu rara e es normal espresada par espresas como toisin sanoen (en otra parolas).

La infinitiva tre es simil a la jerundio en engles (la forma de -ing), e ata como un nom cual pote es infletada en alga casos. Lo es ance usada per refere a un ata spesifada o la ves de la ata. Lo es fada par usa la radis "forte" de la verbo e ajunta ma segueda par la caso.

 Caso  Suomi  Elefen inesiva  lukema-ssa  (en la ata de) leje Esemplo: hän on lukema-ssa kirjasto-ssa  el leje en la bibliotecaelativa  lukema-sta    veni de lejeilativa  lukema-an   vade a o intende lejeadesiva  lukema-lla  par lejeabesiva  lukema-tta  sin leje

La infinitiva tre es normal sustituida par la infinitva prima en suomi moderne.

La infinitiva cuatro es rara aora. Lo es formida par ajunta minen. Aora, on usa plu comun parolas como pitää e täytyy cual ave la mesma sinifia. Per esemplo:
Sinne ei ole menemistä (On debe no vade ala)

Un plu comun usa de -minen no es un infinitiva ma un nom verbal cual dona la nom de la ata cual la verbo descrive. Lo pote es infletada como cualce otra nom.

 Suomi  Elefen lukeminen on hauskaa  leje es divertinte vihaan lukemista  me odi leje nautin lukemisesta  me gusta leje

On ave un infinitiva sinco cual es multe rara, e cual ave la sinifia "es a punto de...". Per esemplo:
olin lukemaisillani (me ia es a punto de leje)

Partisipios

Verbos suomi ave partisipios en la tempos pasada e presente e la voses ativa e pasiva, e un partisipio per la ajente. Los pote aseta un ojeto.

La partisipio pasada pasiva:

lähde-tty-ä-si kotiin – pos (ce tu ia) vada a casa

La partisipio pasada ativa – -nut/-nyt:

 Infinitiva  Partisipio puhua  puhunut syödä  syönyt mennä  mennyt pestä  pessyt harjoitella  harjoitellut haluta  halunnut tarvita  tarvinnut rohjeta  rohjennut

La partisipio presente pasiva – -a/-ä:

 Infinitiva  Partisipio  Elefen antaa  annettava  cual va es donada, cual debe es donada, cual es donable syödä  syötävä  cual va es comeda, cual debe es comeda, cual es comable kertoa  kerrottava  cual va es diseda, cual debe es diseda, cual es disable

Otra esemplos:

Juotava vesi – Acua bevable Drinkable water
Onko sinulla mitään sanottavaa? – Esce tu ave cualce cosa per dise?
Onko pöydässä jotakin syötävää? – Esce cualce cosa per come a la table?
Minun on lähdettävä – Me debe departi
Heidän olisi mentävä – Los ta debe vade
Onko Pekka tavattavissa? – Esce Pekka es disponable/encontrable?

Partisipio presente ativa – -va/-vä:

 Suomi  Elefen nukku-va koira  can dorminte häikäise-vä valo  lus siecante olin luke-v-i-na-ni  me ia finge leje

La partisipio de la ajente:

Esta es formida como la infinitivo tre, par ajunta -ma o -mä a la radis. Per esemplo:

 Suomi  Elefen ihmisen tekemä muodostelma  un forma creada par umanas tytön lukema kirja  la libro lejeda par la xica tytön lukemassa kirjassa  en la libro lejeda par la xica

Nega de verbos

Indicativa presente: Per esta, on usa un verbo de nega ante la verbo en la tempo presente:

 Suomi  Elefen   Suomi  Elefen tiedän  me sabe  →  en tiedä  me no sabe tiedät  tu sabe  →  et tiedä  tu no sabe tietää  el sabe  →  ei tiedä  el no sabe tiedämme  nos sabe  →  emme tiedä  nos no sabe tiedätte  vos sabe  →  ette tiedä  vos no sabe tietävät  los sabe  →  eivät tiedä  los no sabe

Per la nega de la presente pasiva, on usa la person tre singular de la verbo de nega e la presente pasiva de la verbo con la -an sutraeda:

 Suomi  Elefen ei puhuta  lo no es diseda ei tiedetä  lo no es conoseda

La nega de la indicativa nonperfeta es la verbo de nega segueda par la partisipio pasada ativa:

 en puhunut  me no ia parla et puhunut  tu no ia parla

La nega de la nonperfeta pasiva es formida con la verbo de nega e la partisipio presente pasiva:

 ei puhuttu  lo no ia es diseda ei tiedetty  lo no ia es conoseda

Ordina de parolas

Car suomi es un lingua infletada, la ordina de parolas en frases pote es multe plu libre ca, per esemplo, elefen. En elefen, la ordina forte de sujeto-verbo-ojeto indica la rol de un nom como sujeto o ojeto. En suomi, la rol de la nom es indicada par marcas de caso cual indica sujeto e ojeto. An si la ordina la plu "neutral" en suomi es sujeto-verbo-ojeto, la tema de la frase es plu comun a la comensa.

 Suomi  Elefen  Esplica koira puri miestä  la can morde la om  nos parla sur la can e lo cual el ia fa miestä puri koira  la om ia es mordeda par un/la can nos parla sur la om e lo cual ia morde el, pe, no un serpente koira miestä puri  la can morde la om  nos parla de la atas de la can en un modo cuasi poesial

 Suomi  Elefen  Esplica minulla on rahaa  me ave mone  un declara simple de un fato rahaa minulla on  mone es alga cosa ce me ave  ... an si me pote no ave alga otra cosa rahaa on minulla  la mone es con me  me dise a tu do la mone es minulla rahaa on  me ave serta (la) mone  me confirma ce me ave (la) mone on minulla rahaa  si, me ave (la) mone  si la posese de mone ia es dutada

Frases de esiste

Esta es frase cual introdui un sujeto nova. Los comensa comun con "lo es" o "on ave" en elefen. La loca de la cosa nova veni prima, segueda par la verbo stativa, segueda par la cosa se mesma.

 Suomi  Elefenhuoneessa on sänky  on ave un leto en la sala siellä seisoi mies  ala (en/estra) sta un om

Demandas

On ave du modos per formi demandas: la usa de un parola de demanda, o la ajunta de la sufisa -ko/-kö a un de la parolas de la frase. Un parola de demanda veni prima en a frase, e un parola con la sufisa de demanda es ance moveda a la comensa:

 Suomi  Elefen mikä tämä on?  cual es esta? tämä on kirja  esta es un libro onko tämä kirja?  esce esta es un libro? tämäkö on kirja?  esce esta es un libro? kirjako tämä on?  esce esta es un libro? eikö tämä ole kirja?  esce esta no es un libro?

Per responde a un demanda, on usa plu comun la mesma strutur como la demanda. La responde a demandas de "si" o "no" en lfn es normal fada par repete la verbo en se forma de afirma o nega:

 Suomi  Elefen mihin päin ne lähtee?  en cual dirije los vade? Helsinkiin  a Helsinki onko sinulla avain?  esce tu ave la clave? on/ei ole  si/no (leteral: ave/no ave) menettekö leffaan?  esce vos vade a la sinema? menemme/emme mene  si/no (leteral: nos vade/nos no vade) aiotko lähteä ilman pipoa?  Esce tu intende vade sin un xapo? aion  si (leteral: me intende)

Vocabula

La usa de sufisas

An si lo ave poca radises (en compara con linguas como engles o elefen), suomi usa multe sufisas per crea plu parolas. Per esemplo, on pote comensa con la parola kirja (libro), e crea esta parolas:

kirjain – un letera de alfabeta
kirje – un letera de coresponde
kirjasto – un biblioteca
kirjailija – un autor
kirjallisuus – leteratur
kirjoittaa – scrive
kirjoittaja – scrivor
kirjuri – scriviste
kirjallinen – en la forma scriveda
kirjata – scrive, rejistra, recorda
kirjasin – un tipo de letera

Esemplos de sufisas:

-ja/jä: -or, ajento, un ci fa (lukea – leje → lukija – lejor).
-lainen/läinen: -an, -es, etc, abitor de. (Englanti – England → englantilainen – engles; Venäjä – Rusia → venäläinen – rusce).
-sto/stö: colie de (kirja – un libro → kirjasto – un biblioteca; laiva – un barcon → laivasto – marina).
-in: -ador util o strumento (kirjata – arcivi → kirjain – un letera de la alfabeta; vatkata – bate → vatkain – batador).
-uri/yri: -or, -ador, ajento o strumento (kaivaa – escava → kaivuri – escavador; laiva – un barcon → laivuri – barcor).
-os/ös: -da, resulta de un ata (tulla – veni → tulos – resulta; tehdä – fa → teos – un peso fabricada).
-ton/tön: sin alga cosa (onni – felisia → onneton – nonfelis; koti – casa propre → koditon – sin casa propre).
-llinen: -in, ave la cualia de alga cosa (lapsi – un enfante → lapsellinen – enfantin; kauppa – un boteca, comersa → kaupallinen – comersial).
-kas/käs: -in, ave la cualia de alga cosa (itse – se mesma → itsekäs – egoiste; neuvo – consela → neuvokas – recursosa).
-va/vä: -nte, -osa, fa o ave alga cosa (taitaa – es capas → taitava – capas; johtaa – gida → johtava – gidante).
-la/lä: -eria, un loca relatada a la parola major (kana – gal → kanala – galeria; pappi – un prete → pappila – preteria).

La sufisas de deriva per verbos es multe diversa:
hypätä – salta
hyppiä – es saltante
hypeksiä – salta asi e ala
hypäyttää – fa ce algun salta un ves
hyppyyttää – fa ce algun salta repetente (o tirani),
hyppyytyttää – fa ce algun fa ce un person tre salta repetente
hyppyytellä – fa, sin gol, ce algun salta repetente
hypähtää – salta subita
hypellä – salta repetente asi e ala
hypiskellä – es saltante repetente asi e ala
hyppimättä – sin salta
hyppelemättä – sin salta asi e ala

Un esemplo de la estende de la usa de sufisas de deriva e infleta:
istua – senta (istun me senta me)
istahtaa – sente per alga tempo
istahdan – me va senta per alga tempo
istahtaisin – me ta senta per alga tempo
istahtaisinko – esce me debe senta per alga tempo?
istahtaisinkohan – me demanda a me si me debe senta per alga tempo

La prende de parolas de otra linguas

Tra la edas, la lingua suomi ia prende multe parolas de multe otra linguas, spesial la linguas indoeuropean visin. Alga linguistes sujeste ce sola sirca 300 parolas de la cor de la vocabula protouralica supravive en suomi. Plu, car la fonolojia e gramatica de suomi difere multe de los de la linguas indoeuropean, parolas prendeda comun es cambiada per acorda.

La parolas prima prendeda par la linguas uralica ia es de linguas indoeuropean temprana, incluinte de linguas irani, baltica, germanica, e slavica. Ance, parolas ia es prendeda de la linguas turcica. Alga parolas en suomi no esiste en otra linguas, incluinte otra linguas uralica. Linguistes divina ce los veni de un lingua paleoeuropean parlada en la area ante an la linguas uralica. Esemplos inclui jänis (lepra), musta (negra), mäki (colina), saari (isola), suo (pantan), e niemi (capo).

Esemplos de germanica inclui kuningas (re) e ruhtinas (prinse, nobil) de la germanica *kuningaz e *drihtinaz. Un otra esemplo es äiti (madre) de la goto aithei. La orijinal parola suomi - emo - aveni en contestos rara. Otra esemplos de linguas germanica e baltica es morsian (sposa nova), armas (cara), huora (puta). Esemplos de iranica antica inclui vasara (martel) de avestan vajra e orja (sclavo) de arya (om).

En la edas plu prosima, suomi ia prende multe parolas de svensce, incluinte multe parolas european. Suomi ia es poseseda par Sveria de la sentenio 12 e ia es sededa a Rusia en 1809. Lo ia reteni svensce como la lingua ofisial e de la clases alta a pos. Esemplos inclui laki (lege), lääni (provinse), piispa (bispo), peruna (patata), likka (de svensce flicka, xica).

Parolas de rusce es comun multe antica e donce difisil per reconose. Los inclui papu (fava), sini (blu), pappi (prete), raamattu (biblia). Ance, nota la parola per un reno mas en suomi es irvas, e lo en serbo-hravatsce es hirvas.

La plu resente, engles ia deveni la fonte de parolas nova, tra la filmas, musica, comersia, e la interede. Multe companias suomi, como Nokia, ia adota engles per se lingua franca. Esemplos de parolas adotada inclui deittailla (encontra, de engles "date"), pleikkari (Playstation), hodari ("hot dog" - paneta de salsix), hedari ("headache, headbutt" - dole de testa, colpa de testa)

Final, alga parolas es inventada cuando nesesada:

puhelin – telefon (de puhel- parla + -in sufisa strumental)
tietokone – computador (leteral, macina de data)
levyke – disceta (de levy disco + -ki sufisa diminuinte)
sähköposti – eposta (leteral, eletrica-posta)
linja-auto – bus (leteral, curso-auto)
muovi – plastic (parola inventada)

Tra tempo, esta formas sustitui per formas plu vea, como kompuutteri (computador) e kalkulaattori (calculador).

Espresas comun

(hyvää) huomenta – (bon) matina
(hyvää) päivää – (bon) dia, (bon) posmediadia
(hyvää) iltaa – (bon) sera
hyvää yötä / öitä! – bon note
terve! / moro! – alo!
hei! / moi! – alo!
heippa! / moikka! / hei hei! / moi moi! – adio!
nähdään! – adio! (asta) alora! (leteral "nos (va) vide (la un la otra))
näkemiin – adio! (asta) alora! (leteral "(asta ce) nos vide (la un la otra))
hyvästi – adio! bon viaja
hauska tutustua! – encantada, encontra tu es me plaser
kiitos – grasias Thank you
kiitos, samoin – grasia, e la mesma a tu
mitä kuuluu? – como es tu? como tu vade? cual es nova? (leteral "cual tu oia?")
kiitos hyvää! – (me es) bon, grasias
tervetuloa! – bonveni!
anteeksi – pardona (me)

kyllä – si
joo – si (nonformal)
ei – no
en – me no, me no va, me no ta...
minä, sinä, hän (se) – me, tu, el/lo
me, te, he (ne) – nos, vos, los
(minä) olen – me es
(sinä) olet – tu es
(te) olette – vos es
(minä) en ole – me no es
(sinä) et ole – tu no es

yksi, kaksi, kolme – un, du, tre
neljä, viisi, kuusi – cuatro, sinco, ses
seitsemän, kahdeksan – sete, oto
yhdeksän, kymmenen – nove, des
yksitoista, kaksitoista, kolmetoista – desun, desdu, destre
sata, tuhat, miljoona – sento, mil, milion

(minä) rakastan sinua – me ama tu
kiitos – grasias
anteeksi – pardona
voitko auttaa – esce tu pote aida?
apua! – aida!
voisit(te)ko auttaa – esce tu pote aida?
missä ... on? – do es...?
olen pahoillani – pardona me
otan osaa – me simpatia
onnea – bon fortuna
totta kai / tietysti / toki – natural
pieni hetki / pikku hetki / hetkinen – un momento, per favore
odota – espeta
missä on vessa? – do es la saleta privata?
Suomi – Suomi
suomi / suomen kieli – la lingua suomi
suomalainen – suomi (person)
En ymmärrä – me no comprende
(minä) ymmärrän – me comprende
ymmärrät(te)kö suomea? – esce tu comprende suomi?
puhut(te)ko englantia? – esce tu parla engles?
olen englantilainen / amerikkalainen / kanadalainen / australialainen / uusiseelantilainen / irlantilainen / skotlantilainen / walesilainen / ranskalainen / saksalainen / kiinalainen / japanilainen / ruotsalainen – me es engles / american / canadian / australian / novazelandes / eres / scotes / cimri / franses / deutx / xines / japanes, nion / svensce
olet(te)ko englantilainen? – esce tu es engles?
missä (sinä) asut / missä (te) asutte? – do tu abita?

La prea de nos Padre

 Isä meidän, joka olet taivaassa:
 Pyhitetty olkoon Sinun nimesi,
 Tulkoon Sinun valtakuntasi,
 Tapahtukoon Sinun tahtosi maan päällä niinkuin taivaassa.
 Anna meille tänä päivänä meidän jokapäiväinen leipämme.
 Ja anna meille meidän syntimme anteeksi,
 niinkuin mekin anteeksi annamme niille,
 jotka ovat meitä vastaan rikkoneet.
 älakä johdata meitä kiusaukseen,
 vaan päästä meidät pahasta,
 sillä Sinun on valtakunta,
 voima ja kunnia iänkaikkisesti.
 Aamen.
Category:Linguas uralica
Category:Lingua